b'\n_START_ARTICLE_\nAntanifotsy\n_START_SECTION_\nPovijest\n_START_PARAGRAPH_\nVe\xc4\x87insko stanovni\xc5\xa1tvo Antanifotsyja su Merine koji su se tu povukli nakon kraljevskih progona sredinom 19. st. _NEWLINE_U Antanifotsiju je od kraja 19. st. po\xc4\x8dela djelovati norve\xc5\xa1ka luteranska vjerska \xc5\xa1kola.  Tako da su danas ve\xc4\x87ina stanovnika protestanti, ali ima i dosta katolika_NEWLINE_Prvi dobri primjerak betafita (vrsta pegmatita) prona\xc4\x91en je kod Antanifotsyja a opisao ga je francuski minerolog Antoine Lacroix 1922.\n_START_SECTION_\nZemljopisne i klimatske karakteristike\n_START_PARAGRAPH_\nAntanifotsi le\xc5\xbei u gornjem toku rijeke Onive, koja ga dijeli na dva dijela na nadmorskoj visini od 1470 m u Centralnom gorju. Smje\xc5\xa1ten je izme\xc4\x91u Masiva Ankaratra (vrhovi; Ambatondrangahi (2 379 m), Betampona (2 052 m)  sa sjevero zapada i Masiva Vohidraj sa istoka. Vahidraj sa svojim vrhovima od preko 2000 m, slu\xc5\xbei mu kao brana od monsunskih vjetrova sa Indijskog oceana, tako da ima relativno malo ki\xc5\xa1a._NEWLINE_Antanifotsy je udaljen 112 km ju\xc5\xbeno od glavnog grada Antananarivo  nacionalnom cestom br. 7 i oko 55 km od Antsirabea. Antanifotsy ima vru\xc4\x87u tropsku klimu, sa dva razli\xc4\x8dita godi\xc5\xa1nja doba; toplim i vla\xc5\xbenim koji traje od prosinca do travnja, kad je prosje\xc4\x8dna dnevna temperatura oko 30 \xc2\xb0C i drugom od svibnja do lisopada kad je ne\xc5\xa1to hladnije i suho.\n_START_SECTION_\nGospodarstvo\n_START_PARAGRAPH_\nAntanifotsy je sredi\xc5\xa1e poljoprivrednog kraja u kojem se stanovni\xc5\xa1tvo bavi uzgajem ri\xc5\xbee, kukuruza i krumpira i sto\xc4\x8darstvom goveda, svinje i preradom drva (oko 30.000 hektara \xc5\xa1uma)'